mk mk mk mk ru mk ru ru mk mk hbs_cyr ru mk mk mk hbs_cyr ru mk ru mk mk ru hbs_cyr ru mk mk mk mk mk hbs_cyr mk mk mk hbs_cyr mk hbs_cyr ru mk mk mk mk uk ru mk ru uk mk mk mk ru mk ru mk ru mk ru mk mk mk en mk mk ru mk mk mk hbs_cyr mk mk mk ru mk mk mk ru mk mk mk mk mk mk mk mk mk mk mk mk mk mk mk mk mk mk hbs_cyr ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk cs mk cs mk cs mk cs mk cs mk hbs_cyr mk mk mk mk mk mk mk mk mk mk mk uk mk ru ru mk mk ru mk mk mk mk mk mk en es ru hbs_cyr ru de fr en mk en en en en
Како пред 25 години - Вилијам и Хари повторно заедно зад ковчегот на сакана личност | МКД.мк
Се запали возилото во кое се возел началникот на...
Брнабиќ му одговори на Милановиќ: За нас убивањето деца е...
Вучиќ: Србија нема да гласа за исклучување на Русија од...
Путин потпиша нов закон – на оние кои ќе одбијат...
Претседателот на Јужна Кореја снимен како пцуе по средба со...
Утврдена е производната цена за килограм арпа - 27 денари,...
Како пред 25 години - Вилијам и Хари повторно заедно зад ковчегот на сакана личност
Принцовите Вилијам и Хари денеска чекореа покрај ковчегот на својата баба, кралицата Елизабета Втора, глетка што потсетува на времето кога како момчиња пред 25 години го следеа ковчегот на својата мајка, принцезата Дајана.
Браќата, чии односи станаа затегнати во последниве години, учествуваа во свечена поворка од Бакингемската палата до Вестминстерската палата, каде што телото на кралицата ќе биде изложено сѐ до нејзиниот погреб в понеделник.
Нивниот татко, кралот Чарлс III, одеше пред нив заедно со другите деца на кралицата Елизабета. Сопругата на Чарлс Камила, на Вилијам, Кејт, и на Хари, Меган, пристигнаа со автомобил во салата што се наоѓа во рамките на парламентот.
Во 1997 година, откако Дајана загина во сообраќајна несреќа во Париз на 36-годишна возраст, Вилијам и Хари, на 15 и 12 години, чекореа низ центарот на Лондон покрај нејзиниот ковчег, една од сцените што ги обележаа нивните животи.
Браќата во минатото зборуваа за трајната траума што ја претрпеле по смртта на нивната мајка и за таа долга, исцрпувачка прошетка, за време на која тие одржувале стоички изглед и покрај тагата што ја чувствувале.
„Беше како да сум надвор од моето тело, само чекорев, го правев она што се очекува од мене, покажувајќи една десеттина од емоциите што сите ги покажуваа“, рече Хари во ТВ-документарец од 2021 година, откривајќи дека подоцна користел алкохол и лекови против болки.
Вилијам во 2017 година рече дека шокот од смртта на Дајана сè уште трае во него.
„Никогаш не го преболуваш. Тоа е толку неверојатно голем момент во твојот живот што никогаш не те остава. Едноставно учиш да се справуваш со тоа“, рече тој во ТВ-програма.
Браќата беа блиски долги години по смртта на Дајана, но нивните животи се променија во последните години, пренесува Ројтерс.
Вилијам, кој им се посветува на своите кралски должности, сега е следен во редот за тронот. Хари живее во Соединетите Држави, откако се повлече од своите кралски должности во 2020 година.
Хари и Меган дадоа интервју со Опра Винфри во март 2021 година, во кое Меган зборуваше за својата несреќа и изолираност откако се омажила за Хари во 2018.
Хари опиша дека се чувствувал заробен од кралскиот живот и го критикуваше своето семејство што не ја поддржувало неговата сопруга.
Меган исто така рече дека во семејството имало „загриженост и разговор“ кога била бремена со синот Арчи за тоа каква боја ќе биде неговата кожа. Мајката на Меган е црна, а нејзиниот татко е бел.
Бакингемската палата одговори дека „некои сеќавања може да се разликуваат“, иако покренатите прашања се „загрижувачки“.
Од смртта на кралицата минатиот четврток, имаше знаци дека кралското семејство се обидува да ги „закрпи“ работите со Хари и Меган.
Во своето прво обраќање како суверен, Чарлс рече дека ги сака, а следниот ден парот им се придружи на Вилијам и Кејт на прошетка меѓу многумина ужалени во близина на замокот Виндзор.
Останува да се види дали смртта на кралицата трајно ќе ги зближи браќата.
Откако нивниот раскол излезе на виделина, тие беа заедно во многу емотивни прилики, кои не ги зближија.
Едниот беше погребот минатиот април на нивниот дедо принцот Филип, сопругот на кралицата, кога чекореа зад ковчегот, но не рамо до рамо - ги раздели роднина.
Вториот беше откривањето неколку месеци подоцна на статуата на нивната мајка во палатата Кенсингтон, нејзиниот поранешен дом.
„Секој ден посакуваме да е сè уште со нас“, порачаа по тој повод браќата во заедничката изјава.
Легенда под Главна слика
Кралските скандали за време на Елизабета Втора (...
Сообраќајно лудило: возачи идиоти
Лош ден на работа
Интересни моменти од изминатата недела
Многу ѕвезди паузираат од социјалните мрежи за...
Тојота гради „паметен град“ во Јапонија (ВИДЕО)
14 Септември 2022 - 20:11
Кралските скандали за време на Елизабета Втора (ВИДЕО)
Вака сега изгледа наследната линија во кралското семејство
Кралу Чарлс III – едноставно абдицирај!
Заврши државниот погреб на кралицата, погребната поворка тргна кон замокот (ВИДЕО)
Огнена група – Муса Џафери, Изет Меџити, Невзат Бејта......
Малолетнички се степале во Дебар Маало (ВИДЕО)
Голем број Руси на улиците на Москва, бараат анексија на...
Лукашенко за можна мобилизација: Ќе се бориме дури кога ќе...
Од август има решение за прекин на изградбата, бетонирањето...
Што се чита во комшии?
Најемотивниот говор во кариерата на Федерер кој едвај...
Прва тепачка за кашкавал откако сме во НАТО
Во случај на нуклеарка, заборавете на регенератор
Стојанче, воин со цивилно срце
Фатмир Бесими Нов Закон за буџет: Oтчетност, дигитализација и подобро планирање
„Вчерашниот ден измина, утрешниот допрва доаѓа, го имаме само денес - да започнеме“.
Како понатаму во свет(от) кој се соочува со шокови
Шоковите кои се случуваат истовремено и распадот на меѓународната соработка го направија управувањето со кризи невозможно - барем со користење на стандардните алатки.
Проповед за Македонија и нејзината култура
Oд Словото за академик Божин Павловски, 80 години од раѓањето и 60 години од неговото творештво.
Издавач:  Портал њуз ДОО
02 / 3256-696  •  02 / 3256-956
078 / 219-341  •  078 / 219-342
Сите написи се користат само за лично информирање. Преземање, нивно користење и реемитување се можни само со посебен договор со основачот на порталот.
Designed and developed by